Foto’s: Die voël wat die haai gevang het wat ŉ vis gevang hetFoto: Doc Jon ŉ Voël met ŉ vis in sy kloue het die fotograaf Doc Jon se aandag getrek, maar toe hy by die huis kom en die foto’s ondersoek, het daar ŉ groot verrassing op hom gewag! Doc Jon het die foto by Hubbard’s Marina in Madeira Beach, Florida in die VSA geneem. Hy het aanvanklik gedink dis net ŉ groot vis in die roofvoël se kloue, maar toe hy die foto vergroot, het hy gesien dit is eintlik ŉ haai in die voël se kloue met ŉ vis in die haai se bek. “Dis ŉ een-in-ŉ-biljoen-foto!” het Jon gesê. “Dis die beste foto wat ek nog ooit geneem het (inhoud, nie gehalte nie).” Hy het benadruk dat hy nie met sagteware aan die foto gekarring het nie.